open-index/open-wikipedia-markdown huggingface dataset:
Κλουμπ Ντεπορτίβο Αουρόρα

Η **Κλουμπ Ντεπορτίβο Αουρόρα** () είναι ποδοσφαιρική ομάδα από την Κοτσαμπάμπα της Βολιβίας. Ιδρύθηκε στις 27 Μαΐου 1935. Έδρα της ομάδας είναι το Estadio Felix Capriles, χωρητικότητας 32.000 θεατών. Η ομάδα έχει κατακτήσει 1 πρωτάθλημα Βολιβιας, το 2008. Επιπρόσθετα, ήταν φιναλίστ του πρωταθλήματος το 2004. Έχει να επιδείξει δύο συμμετοχές στο Κόπα Λιμπερταδόρες (1964, 2009) αλλά και τις δύο αποκλείστηκε από τον 1ο γύρο. Επιπρόσθετα έχει 2 συμμετοχές στο Κόπα Σουδαμερικάνα (2004 προκριματικός γύρος, 2011 γύρος των 16).

## Παραπομπές


## Εξωτερικοί σύνδεσμοι
* 
*  


Κατηγορία:Ιδρύσεις ποδοσφαιρικών ομάδων το 1935
Κατηγορία:Ποδοσφαιρικές ομάδες Βολιβίας
Στάδιο (άθλημα)

300px|μικρογραφία|δεξιά|Το στάδιο της αρχαίας Νεμέας

Το **Στάδιο** (αρχαία ελληνικά: *Στάδιον*) ήταν αρχαίο αγώνισμα δρόμου, και αποτελούσε μέρος των Ολυμπιακών αγώνων καθώς και των άλλων πανελλήνιων αγώνων στην αρχαιότητα. Ήταν επίσης ένα από τα πέντε κύρια αγωνίσματα που αποτελούσαν το πένταθλο, και το κορυφαίο γεγονός του *γυμνικού αγώνα*. Από τα έτη 776–724 π.Χ., το στάδιο ήταν το μοναδικό άθλημα που λάμβανε χώρα στους Ολυμπιακούς Αγώνες και ο νικητής (που ονομαζόταν επίσης και *σταδιονίκης*) έδινε το όνομά του σε ολόκληρη την τετραετία γνωστή ως Ολυμπιάδα. Αυτό επιτρέπει στους επιστήμονες να γνωρίζουν τα ονόματα σχεδόν όλων των αρχαίων νικητών στο Ολυμπιακό στάδιο.

## Ιστορία
Το αγώνισμα *στάδιον* πήρε το όνομά του από το γήπεδο στο οποίο λάμβανε χώρα, το οποίο ονομάζεται επίσης *στάδιον*. Αυτή η λέξη έγινε *stadium* στα λατινικά, και στη συνέχεια πέρασε σε πολλές άλλες γλώσσες. Υπήρχαν και άλλα είδη αγώνων δρόμου, αλλά το *στάδιον* ήταν το πιο διάσημο. Ο νικητής του συχνά θεωρούσαν ότι είναι ο νικητής ολόκληρης της διοργάνωσης. Αν και ξέχωρα το *στάδιον* ήταν επίσης μέρος του αρχαίου *Πεντάθλου*.

Στους Ολυμπιακούς Αγώνες, το στάδιο (ως γήπεδο) ήταν αρκετά μεγάλο για να διαγωνιστούν έως είκοσι αθλητές, και ο αγώνας ήταν ένα σπριντ για μια απόσταση 200-γιάρδων (περίπου 180&nbsp;μ.). Το στάδιο της Αρχαίας Ολυμπίας ήταν περίπου 190&nbsp;μέτρα. Ο αγώνας ξεκινούσε με το ήχισμα των σάλπιγγων, και τους αγωνοθέτες να παρακολουθούν τους βατήρες για να βεβαιωθούν ότι δεν υπάρχουν λανθασμένες εκκινήσεις. Υπήρχαν, επίσης, αγωνοθέτες στο τέλος της διαδρομής για να βεβαιωθούν και να αποφασίσουν σχετικά με το ποιος είναι ο νικητής. Αν οι αγωνοθέτες αποφάσιζαν ότι υπήρχε ισοπαλία, ο αγώνας έπρεπε να επαναληφθεί. Οι δρομείς ξεκινούσαν τον αγώνα από τη θέση εκκίνησης, ίσως με τα χέρια απλωμένα προς τα εμπρός, αντί να σκύβουν όπως οι σύγχρονοι δρομείς. Έτρεχαν γυμνοί σε ένα χαραγμένο διάδρομο. Κατά τον πέμπτο αιώνα, ο διάδρομος σημαδεύτηκε από μια πέτρα στη γραμμή της εκκίνησης γνωστή ως *βαλβίς*. Η εξελίξεις αυτής της πέτρινης βαλβίδος εκκίνησης οδήγησαν στο να έχει μια σειρά από διπλές αυλακώσεις (10–12 εκατοστών μεταξύ τους), στις οποίες ο δρομέας τοποθετούσε τα δάχτυλα των ποδιών του. Ο σχεδιασμός αυτών των αυλακιών είχε σαν σκοπό να δώσει μία μόχλευση στον δρομέα για την εκκίνησή του.

Ο νικητής του σταδίου στους πρώτους Ολυμπιακούς αγώνες ήταν ο Κόροιβος ο Ηλείος.

Ο αγώνας αυτός έδωσε το όνομά του και στη μονάδα μήκους στάδιο, η οποία είναι ίση με την απόσταση που έτρεχαν οι δρομείς στο αγώνισμα αυτό.

## Αρχαίοι ολυμπιακοί αγώνες

### Ολυμπιονίκες στο στάδιο

Νικητές του σταδίου στους αρχαίους ολυμπιακούς αγώνες:

### Ολυμπιονίκες στο στάδιο παίδων
Νικητές του σταδίου παίδων στους αρχαίους ολυμπιακούς αγώνες:

## Περαιτέρω ανάγνωση
* Ολυμπιακοί αγώνες στην αρχαιότητα
* Δρόμος 200 μ. στις Ολυμπιάδες
* Δρόμος 100 μ. στις Ολυμπιάδες

## Παραπομπές


## Πηγές
* 
* 

Κατηγορία:Αρχαίοι Ολυμπιακοί Αγώνες
Κατηγορία:Αρχαία ελληνικά αγωνίσματα δρόμου‎
Οριέντε Πετρολέρο

thumb|100px|Παλαιότερο έμβλημα
Η **Οριέντε Πετρολέρο** είναι μια βολιβιανή ποδοσφαιρική ομάδα από τη Σάντα Κρους. Ιδρύθηκε στις 5 Νοεμβρίου 1955 από εργάτες της Βολιβιανής εταιρείας πετρελαίου, Αγωνίζεται στο χωρητικότητας 38.000 θέσεων Εστάδιο Ταχουίτσι Αγιλέρα. Η Οριέντε ήταν 4 φορές πρωταθλήτρια Βολιβίας (1970, 1990, 2001, 2010) και άλλες 2 κυπελλούχος (2003, 2005). Είναι η δεύτερη βολιβιανή ομάδα που συμμετείχε στα προημιτελικά του Κόπα Λιμπερταδόρες (1988). Συνολικά έχει 19 εμφανίσεις στο Κόπα Λιμπερταδόρες. Ακόμη, έχει δύο εμφανίσεις στο Κόπα Σουδαμερικάνα και άλλες 2 στο Κόπα ΚΟΝΜΕΜΠΟΛ (1992, 1994).

## Παραπομπές


## Εξωτερικοί σύνδεσμοι
* DaleOoo Sitio Oficial del Hincha

Κατηγορία:Ιδρύσεις ποδοσφαιρικών ομάδων το 1955
Κατηγορία:Οριέντε Πετρολέρο
Κατηγορία:Ποδοσφαιρικές ομάδες Βολιβίας
Εθνική Γκάμπιας (ποδόσφαιρο ανδρών)

Η **εθνική ομάδα ποδοσφαίρου της Γκάμπιας** εκπροσωπεί τη Γκάμπια στις διεθνείς ποδοσφαιρικές διοργανώσεις. Ελέγχεται από την Ποδοσφαιρική Ομοσπονδία Γκάμπιας. Μέχρι το 1965, η ομάδα και η χώρα ήταν γνωστές σαν *Βρετανική Γκάμπια* (British Gambia). Δεν προκρίθηκε ποτέ σε τελική φάση Παγκοσμίου Κυπέλλου Ποδοσφαίρου ή Κυπέλλου Εθνών Αφρικής.

## Πρώτα παιχνίδια
Η ομάδα έδωσε τον πρώτο αγώνας της στις 5 Δεκεμβρίου 1962, νικώντας με 3-2 τη γειτονική Σενεγάλη, εντός έδρας σε φιλικό αγώνα. Το Νοέμβριο του 1968 αντιμέτωπισε τη Σιέρα Λεόνε σε ένα φιλικό αγώνα και έχασε με 2-1. Τον Απρίλιο του 1971 αντιμετώπισε την ίδια ομάδα εκτός έδρας και έχασε με 3-1. 

## Εξωτερικοί σύνδεσμοι
* Gambia FA
* Gambia  at the FIFA website.
* Gambia at CAF Online
Αουρόρα Φούτμπολ Κλουμπ

Η **Αουρόρα Φούτμπολ Κλουμπ** είναι μια επαγγελματική ποδοσφαιρική ομάδα από τη Γουατεμάλα. Έδρα της ομάδας είναι το Estadio Del Ejército στην Πόλη της Γουατεμάλας. Είναι μία από τις πιο δυνατές ομάδες τις χώρας. Παρόλο που παραμένει η τρίτη πιο πετυχημένη ομάδα της χώρας, τα τελευταία χρόνια έχει υποβιβαστεί σε χαμηλότερη κατηγορία. Χρώματα της ομάδας είναι το μαύρο και το κίτρινο. Η ομάδα ιδρύθηκε στις 14 Απριλίου 1945 σαν *Aurora de la Guardia de Honor*. Ανήκει στο στρατό της χώρας. Το υφιστάμενο όνομα της το υιοθέτησε το 1946. Έχει κερδίσει 8 πρωταθλήματα, ήταν 10 φορές στη δεύτερη θέση και έχει δύο διεθνείς τίτλους.

## Τίτλοι
***Πρωτάθλημα: 8**
::1964, 1966, 1967, 1975, 1978, 1984, 1986, 1992-93

***Κύπελλο: 4**
::1958, 1968, 1969, 1983-84

***[[Copa Interclubes UNCAF|Torneo Fraternidad / UNCAF Club Championship]]: 2**
::1974, 1976
::Φιναλίστ (3): 1972, 1975, 1983

## Performance in CONCACAF  competitions
***[[CONCACAF Cup Winners Cup]]: 1 εμφάνιση**
::1994 - *Φιναλίστ*

***Campeón Copa Interclubes UNCAF: 2**
::1976, 1979

## Εξωτερικοί σύνδεσμοι
* Unofficial Website 
*  Aurora FC profile  - *Guatemala, 100 años de fútbol* - special report by *Prensa Libre* - www.prensalibre.com

Κατηγορία:Ιδρύσεις ποδοσφαιρικών ομάδων το 1945
Κατηγορία:Αουρόρα Φούτμπολ Κλουμπ
Κυλλήνιος κόλπος

thumb|Γεωγραφία της Ηλείας, κόλποι και λίμνες.
Ο **Κυλλήνιος κόλπος** είναι κόλπος της Πελοποννήσου στα βορειοδυτικά της. Είναι ένας από τους τρεις κόλπους της Ηλείας και όρια του είναι το ακρωτήριο της Κυλλήνης στην ομώνυμη χερσόνησο στα νότια και το ακρωτήριο Άραξος στα βόρεια. Το μεγαλύτερο τμήμα του διοικητικά ανήκει στον Νομό Ηλείας και ένα μικρό τμήμα του στον Νομό Αχαΐας.

Η ονομασία του κόλπου, από την αρχαιότητα κιόλας, προέρχεται από την Κυλλήνη. Κατά την αρχαιότητα στον κόλπο ήταν οι εκβολές του Πηνειού πριν οι προσχώσεις αλλάξουν την κοίτη του και αφήσουν στην θέση του έλη και ρηχές λίμνες. 

Επίσης στον Κυλλήνιο βρίσκονται μερικοί σημαντικοί υδροβιότοποι της Ελλάδας, όπως η Λιμνοθάλασσα Κοτυχίου, η Λίμνη Λάμια, το Δάσος Στροφυλιάς και τα Ιαματικά λουτρά Υρμίνης. Οι ακτές του κόλπου αποτελούν περιοχή ωοτοκίας της θαλάσσιας χελώνας καρέτα καρέτα. 

Στην περιοχή υπάρχουν αρκετές δημοφιλείς παραλίες, όπως η Καλόγρια και το Γιανισκάρι στην Αχαΐα, το Κουνουπέλι, το Κουνουπελάκι, τα Μπρίνια και η παραλία Κυλλήνης στην Ηλεία κ.λπ. 

## Παραπομπές


Κατηγορία:Γεωγραφία της Ηλείας
Κατηγορία:Κόλποι της Αχαΐας
Κατηγορία:Κόλποι της Ηλείας
Κατηγορία:Κόλποι της Δυτικής Ελλάδας
Κατηγορία:Κόλποι της Ελλάδας
Κατηγορία:Εθνικό Πάρκο υγροτόπων Κοτυχίου Στροφυλιάς
ΚΣ Μουλιάν

Η **ΚΣ Μουλιάν** είναι ποδοσφαιρική ομάδα από τη Γουαδελούπη. Αγωνίζεται στην πρώτη κατηγορία της χώρας, τη Guadeloupe Championnat National. Ιδρύθηκε το 1931. Έχει κερδίσει 3 πρωταθλήματα Γουαδελούπης (1985, 2009, 2011), 5 κύπελλο Γουαδελούπης (1948, 1954, 1972, 1974, 2008) και 2 πρωταθλήματα Αντιλλών (1947, 1955). Έχει 3 συμμετοχές στο ΚΟΝΚΑΚΑΦ Τσάμπιονς Λιγκ (1985 τρίτος γύρος, 1986 δεύτερος γύρος, 1995 τελική φάση-ομίλοι).

## Εξωτερικοί σύνδεσμοι
* Tour des clubs 2008-2009 - Gwadafoot 
* Club info  - French Football Federation 
* Official site

Κατηγορία:ΚΣ Μουλιάν
Κατηγορία:Ιδρύσεις ποδοσφαιρικών ομάδων το 1931
Εθνική Γουαδελούπης (ποδόσφαιρο ανδρών)

Η **εθνική ομάδα ποδοσφαίρου της Γουαδελούπης** εκπροσωπεί τη γαλλική υπερπόντια περιοχή της Γουαδελούπης στο διεθνές ποδόσφαιρο. Τελεί υπό τον έλεγχο της Ένωσης Ποδοσφαίρου Γουαδελούπης (LGF), ενός τοπικού παραρτήματος της Γαλλικής Ομοσπονδίας Ποδοσφαίρου (FFF). Έδρα της ομάδας είναι το Σταντ Ρενέ Σερζ Ναμπαζόθ.

Ως υπερπόντια περιοχή της Γαλλίας, η Γουαδελούπη δεν είναι μέλος της Παγκόσμιας Ποδοσφαιρικής Ομοσπονδίας (FIFA) και έτσι δεν συμμετέχει στο Παγκόσμιο Κύπελλο Ποδοσφαίρου ή σε άλλη διοργάνωση της FIFA. Οι κάτοικοι της Γουαδελούπης, ωστόσο, σαν Γάλλοι πολίτες, μπορούν να συμμετέχουν στην εθνική ομάδα ποδοσφαίρου της Γαλλίας. Ωστόσο, η Γουαδελούπη είναι μέλος της Ποδοσφαιρικής Συνομοσπονδίας Βόρειας, Κεντρικής Αμερικής και Καραϊβικής (CONCACAF) και της Ποδοσφαιρικής Ένωσης Καραϊβικής (CFU) και συμμετέχει σε όλες τις διοργανώσεις των δύο αυτών ομοσπονδιών.

## Ιστορία
Η Γουαδελούπη ήταν η έκπληξη των προκριματικών για το ΚΟΝΚΑΚΑΦ Γκολντ Καπ το 2007. Η ομάδα πέτυχε την πρόκριση στη διοργάνωση αφού τερμάτισε στο Κύπελλο Εθνών Καραϊβικής 2006–07. Η παρθενική συμμετοχή της Γουαδελούπης στο Γκολντ Καπ ξεκίνησε στις 6 Ιουνίου 2007 με ισοπαλία 1–1 επί της Αϊτής. Στον επόμενο αγώνα της ομάδας εναντίον του Καναδά, η Γουαδελούπη σημείωσε νίκη με 2–1 μπροστά σε 20.000 θεατές στο Όρεντζ Μπόουλ στο Μαϊάμι. Η ομάδα ηττήθηκε με 1–0 την πρωταθλήτρια Κεντρικής Αμερικής, Κόστα Ρίκα, στον τελευταίο αγώνα της φάσης των ομίλων.

Η Γουαδελούπη προχώρησε στη νοκ-άουτ φάση της διοργάνωσης ως καλύτερη τρίτη της φάσης των ομίλων. Στους προημιτελικούς, η Γουαδελούπη παρουστιάστηκε πιο έτοιμη από την Ονδούρα και πήρε την πρόκριση νικώντας με 2–1 στο Reliant Stadium στο Χιούστον. Πριν από τον αποκλεισμό της, στον όμιλό της η Ονδούρα επικράτησε επί του Μεξικού με 2–1 και επί της Κούβας με 5–0. Στην επόμενη φάση, η Γουαδελούπη ηττήθηκε από το Μεξικό με 1–0. Ωστόσο, παρά τον αποκλεισμό, η Γουαδελούπη είχε εγκωμιαστικά σχόλια για τις πολύ καλές επιδόσεις της στην άμυνα. Ήταν η καλύτερη θέση που κατέλαβε ομάδα των νήσων της Καραϊβικής από τότε που το Τρινιντάντ και Τομπάγκο έφτασε στα ημιτελικά της διοργάνωσης το 2000.

## Στάδιο
Η εθνική ομάδα διεξάγει τα εντός έδρας παιχνίδια της στο Σταντ Ρενέ Σερζ Ναμπαζόθ, χωρητικότητας 7.500 θεατών, που βρίσκεται στο Λεζ Αμπίμ.

## Παραπομπές


## Εξωτερικοί σύνδεσμοι
* 

Κατηγορία:Εθνική Γουαδελούπης (ποδόσφαιρο)
Κατηγορία:Ποδόσφαιρο στη Γαλλία
Εθνική Γουινέας (ποδόσφαιρο ανδρών)

Η **εθνική ομάδα ποδοσφαίρου της Γουινέας** εκπροσωπεί τη Γουινέα στις διεθνείς ποδοσφαιρικές διοργανώσεις. Ελέγχεται από την Ομοσπονδία Ποδοσφαίρου της Γουινέας. Δεν έχει προκριθεί ποτέ στην τελική φάση του Παγκοσμίου Κυπέλλου Ποδοσφαίρου. Η καλύτερη θέση της ομάδας στο Κύπελλο Εθνών Αφρικής ήταν η δεύτερη θέση στο 1976. Σε άλλες 3 περιπτώσεις έφτασε τα προημιτελικά του τουρνουά (2004, 2006, 2008).

## Πρώτοι αγώνες
Η Γουινέα έκανε το ποδοσφαιρικό της ντεμπούτο στις 2 Οκτωβρίου 1960 στα Παιχνίδια Δυτικής Αφρικής 1960 στη Νιγηρία, όπου έχασε 4-1 από τους γηπεδούχους. Το επόμενο παιχνίδι της ομάδας ήταν το εντός έδρας φιλικό παιχνίδι με την Ανατολική Γερμανία, στις 16 Δεκεμβρίου 1960, όπου έχασε με 3-2.

## Εξωτερικοί σύνδεσμοι
* Επίσημη ιστοσελίδα
Εθνική Ελ Σαλβαδόρ (ποδόσφαιρο ανδρών)

Η **εθνική ομάδα ποδοσφαίρου του Ελ Σαλβαδόρ** εκπροσωπεί το Ελ Σαλβαδόρ στις διεθνείς ποδοσφαιρικές διοργανώσεις. Τελεί υπό τον έλεγχο της Ομοσπονδίας Ποδοσφαίρου Ελ Σαλβαδόρ (FESFUT).  

## Ιστορία
Το 1899, η Σάντα Άνα και το Σαν Σαλβαδόρ συναντήθηκαν για τον πρώτο ποδοσφαιρικό αγώνα που έγινε στο Ελ Σαλβαδόρ. Η εθνική Ελ Σαλβαδόρ έδωσε το πρώτο της παιχνίδι το Σεπτέμβριο του 1921, όταν συμμετείχε στο Τορνέο ντελ Σεντενάριο. Συμμετείχε δύο φορές σε τελική φάση Παγκοσμίου Κυπέλλου, μία στο Παγκόσμιο Κύπελλο του 1970, όπου μάλιστα στα προκριματικά αντιμετώπισε, μεταξύ άλλων, τη μισητή αντίπαλό Ονδούρα με αποτέλεσμα το ξέσπασμα του πολέμου του ποδοσφαίρου το 1969, διάρκειας 100 ωρών, και μία στο Παγκόσμιο Κύπελλο του 1982, αλλά ποτέ δεν προκρίθηκε από τους ομίλους. Μάλιστα στο Παγκόσμιο Κύπελλο του 1982 υπέστη τη βαρύτερη ήττα που έχει καταγραφεί ποτέ σε αγώνα τελικής φάσης Παγκοσμίων Κυπέλλων, χάνοντας στον πρώτο αγώνα με 10-1 από την Εθνική Ουγγαρίας, σκορ που είναι και η μοναδική φορά που καταγράφηκε διψήφιος αριθμός γκολ σε έναν αγώνα από μία ομάδα σε τελικά Παγκοσμίου Κυπέλλου, ενώ μέχρι σήμερα παραμένει και η βαρύτερη ήττα στην ιστορία της εθνικής Ελ Σαλβαδόρ.

## Στάδιο
Έδρα της εθνικής ομάδας είναι το Εστάδιο Κουσκατλάν, χωρητικότητας 44.836 θεατών, το οποίο βρίσκεται στο Σαν Σαλβαδόρ.

## Παραπομπές


## Εξωτερικοί σύνδεσμοι
*
Ντάιναμος ΦΚ

Η ** Ντιναμός ΦΚ** είναι ποδοσφαιρική επαγγελματική ομάδα από τη Ζιμπάμπουε. Έδρα της είναι το Rufaro Stadium. Η ομάδα συμμετέχει στην ανώτατη κατηγορία της χώρας Zimbabwe Premier Soccer League. Ιδρύθηκε το 1963 από την ενοποίηση δύο μικρότερων ομάδων της περιοχής Mbare. Από την ανεξαρτησία της χώρας το 1980, είναι η πιο πετυχημένη ομάδα της χώρας, έχοντας κερδίσει 6 εθνικούς τίτλους.

Έχει συμμετάσχει στο Κύπελλο Πρωταθλητριών Ποδοσφαίρου Αφρικής το 1981, ως πρωταθλήτρια Ζιμπάμπουε. Στην πρώτη της προσπάθεια έφτασε μέχρι τα προημιτελικά. Αυτό επαναλήφθηκε το 1984 και το 1987. Το 1998 έφτασε στον τελικό αλλά έχασε από την πρωταθλήτρια της Ακτής Ελεφαντοστού, ASEC Mimosas. Το 2008 έφτασε στην ημιτελική φάση.

## Εξωτερικοί σύνδεσμοι
* Dynamos FC news page – FootballZone

Κατηγορία:Ιδρύσεις ποδοσφαιρικών ομάδων το 1963
Κατηγορία:Ποδοσφαιρικές ομάδες Ζιμπάμπουε
Εθνική Ζιμπάμπουε (ποδόσφαιρο ανδρών)

Η **εθνική ομάδα ποδοσφαίρου της Ζιμπάμπουε** εκπροσωπεί τη Ζιμπάμπουε στο διεθνές ποδόσφαιρο. Τελεί υπό τον έλεγχο της Ποδοσφαιρικής Ομοσπονδίας Ζιμπάμπουε. Έδρα της ομάδας είναι το Εθνικό Αθλητικό Στάδιο.

## Ιστορία
Δεν προκρίθηκε ποτέ σε τελική φάση του Παγκοσμίου Κυπέλλου Ποδοσφαίρου. Στο Κύπελλο Εθνών Αφρικής προκρίθηκε για πρώτη φορά το 2004.

## Στάδιο
Η εθνική ομάδα διεξάγει τους εντός έδρας αγώνες της στο Εθνικό Αθλητικό Στάδιο, χωρητικότητας 60.000 θεατών, που βρίσκεται στην πρωτεύουσα Χαράρε.

## Παραπομπές


## Εξωτερικοί σύνδεσμοι

*Zimbabwe Football Association official site
*Sports news TalkZimbabwe
Σπόρτινγκ Κλούμπε ντε Γκόα

Η **Σπόρτινγκ Κλούμπε ντε Γκόα** (πορτογαλικά: *Sporting Clube de Goa*, SCG) είναι ποδοσφαιρική ομάδα από την Ινδική πολιτεία Γκόα. Χρώμα της ομάδας είναι το πορτοκαλί. Η ομάδα διεξάγει τους εντός έδρας αγώνες της στο Στάδιο Ντούλερ, χωρητικότητας 10.000 θεατών.

## Ιστορία
Η ομάδα ιδρύθηκε το 1999 όταν άνθρωποι από το Παντζίμ αποφάσισαν να δημιουργήσουν μια ποδοσφαιρική ομάδα, μετά τη δίαλυση της *Σιντάντε ντε Γκόα* η οποία άλλαξε ιδιοκτησία και μετονομάστηκε σε *Σπόρτινγκ Κλούμπε ντε Γκόα* (Sporting Clube de Goa). Η ομάδα συμμετείχε στην Πρέμιερ Ντιβίζιον της Ινδίας για πρώτη φορά την περίοδο 2003–04. Η ομάδα αποχώρησε από το πρωτάθλημα της Ι-Λιγκ την περίοδο 2016–17 επικαλούμενη την προκατάληψη της ποδοσφαιρικής ομοσπονδίας της χώρας (AIFF) κατά του πρωταθλήματος (I-League).

## Επιτυχίες
* **[[Πρωτάθλημα ποδοσφαίρου Ινδίας|Ι-Λιγκ]]**
::Δεύτερη θέση (1): 2004–05
* **Ι-Λιγκ 2ντ Ντιβίζιον**
::Δεύτερη θέση (1): 2011
* **Ομοσπονδιακό Κύπελλο**
::Φιναλίστ (3): 2005, 2006, 2013–14

## Παραπομπές


## Εξωτερικοί σύνδεσμοι
*

Κατηγορία:Ιδρύσεις ποδοσφαιρικών ομάδων το 1999
Κατηγορία:Σπόρτινγκ Κλούμπε ντε Γκόα
Δεσμός άνθρακα - υδρογόνου

Ο **δεσμός άνθρακα - υδρογόνου** (C-H) είναι ένας ομοιοπολικός χημικός δεσμός τύπου σ μεταξύ ενός ατόμου άνθρακα και ενός ατόμου υδρογόνου, που μπορεί να βρεθεί σε πολλές οργανικές ενώσεις. Το μέσο μήκος δεσμού άνθρακα - υδρογόνου είναι περίπου 109 pm και η (μέση) ενέργεια δεσμού του είναι περίπου 413 kJ/mol (δείτε τον πίνακα παρακάτω). Η ηλεκτραρνητικότητα κατά Pauling του άνθρακα είναι 2,55 και του υδρογόνου 2,20. Επομένως η διαφορά ηλεκτραρνητικότητας των δυο χημικών στοιχείων είναι 2,55 - 2,20 = 0,35 (υπέρ του άνθρακα). Αυτή η διαφορά ηλεκτραρνητικότητας είναι (σχετικά) μικρή και γι' αυτό ο δεσμός άνθρακα - υδρογόνου θεωρείται γενικά μη πολικός. Στο συντακτικό τύπο (συνήθως πολύπλοκων) χημικών ενώσεων, τα άτομα υδρογόνου, και οι δεσμοί των ατόμων άνθρακα προς αυτά, συχνά παραλείπονται και απλώς εννοούνται. Οι υδρογονάνθρακες περιλαμβάνουν πολλές ομόλογες σειρές οργανικών ενώσεων που περιέχουν μόνο δεσμούς άνθρακα - υδρογόνου και δεσμούς άνθρακα - άνθρακα (με εξαίρεση βέβαια το μεθάνιο, που περιέχει μόνο δεσμούς άνθρακα - υδρογόνου). Οι κυριότερες κατηγορίες υδρογονανθράκων είναι τα αλκάνια, τα αλκένια, τα αλκίνια, τα αλκαδιένια και οι αρωματικοί υδρογονάνθρακες.

## Αντιδράσεις

Ο δεσμός άνθρακα - υδρογόνου είναι γενικά σχετικά αδρανής. Υπάρχουν όμως αρκετές κατηγορίες χημικών ενώσεων οι οποίες είναι αρκετά όξινες ώστε σε κάποιους από τους δεσμούς C-Η τους να είναι δυνατή η απόσπαση πρωτονίου.  Ανενεργοί (πάντα σχετικώς) χημικά είναι οι δεσμοί C-Η των αλκανίων και των τμημάτων των άλλων κατηγοριών ενώσεων στις οποίες οι δεσμοί C-Η δεν βρίσκονται κοντά σε κάποιο ετεροάτομο (οξυγόνου, αζώτου, πυριτίου, κ.τ.λ.).  Τέτοιοι δεσμοί συνήθως παίρνουν μέρος μόνο σε αντικατάσταση ελευθέρων ριζών. Ένας άλλου τύπου χημική αντίδραση που περιλαμβάνει δεσμούς C-Η ονομάζεται ενεργοποίηση δεσμού άνθρακα - υδρογόνου και καταλύεται από μέταλλα. Υπάρχει επίσης και η παρεμβολή καρβενίων. Η οξείδωση δεσμού άνθρακα - υδρογόνου (γενικά) δεν έχει εκλεκτικότητα. Είναι γνωστά ένζυμα, όμως, που μπορούν να οξειδώνουν εκλεκτικά κάποιους δεσμούς άνθρακα - υδρογόνου και επίσης υπάρχουν και κάποιες άλλες οργανικές χημικές διεργασίες που επίσης μπορούν.

Παρόλο που ο δεσμός άνθρακα - υδρογόνου είναι ένας από τους ισχυρότερους που υπάρχουν, το μέγεθος (της ισχύος) τους ποικίλλει κατά πάνω από 30% στις μέτρια σταθερές οργανικές ενώσεις, ακόμη και με την απουσία ετεροατόμων:

* Σε περίπτωση που μια ένωση περιέχει συνδυασμό των παραπάνω ομάδων, ο παραπάνω πίνακας επιτρέπει να μπορούμε να προβλέψουμε ποιοι δεσμοί είναι πιθανότερο να αντιδράσουν πρώτοι (ή σε μεγαλύτερο ποσοστό): Αυτοί με τη μικρότερη ενέργεια διάσπασης. Αυτό φαίνεται σε περίπτωση οξείδωσης με σχετικά εκλεκτικά αντιδραστήρια. Για παράδειγμα κατά την επίδραση διοξειδίου του σεληνίου σε προπένιο οξειδώνεται εκλεκτικά το #3 άτομο άνθρακα, με μικρότερη ενέργεια διάσπασης (με βάση τον παραπάνω πίνακα) σε σχέση με τα βινυλικά #1 και #2 άτομα άνθρακα:


\mathrm{2CH_2=CHCH_3 + SeO_2 \xrightarrow{} 2CH_2=CHCH_2OH + Se}


## Ονοματολογία

Η ομάδα C-Η ονομάζεται **«καρβογόνο»** (*carbogen*).

## Αναφορές και σημειώσεις


Κατηγορία:Οργανικές ενώσεις
Κατηγορία:Χημικός δεσμός
Ντέμπο ΣΚ

Η **Ντέμπο ΣΚ** (βεγγαλικά: ডেম্পো, αγγλικά: *Dempo SC*) είναι ποδοσφαιρική ομάδα από την πόλη Πάνατζι στην Γκόα της Ινδίας. Ιδρύθηκε το 1968. Η ομάδα ανήκει και χορηγείται από τον όμιλο επιχειρήσεων Dempo. Έδρα της ομάδας είναι το Στάδιο Ντούλερ, χωρητικότητας 10.000 θεατών. Αγωνίζεται στην Ι-Λιγκ, την ανώτατη κατηγορία της χώρας. 

Την περίοδο 2004–05 κέρδισε το πρώτο πρωτάθλημα Ινδίας. Την περίοδο 2006–07 κέρδισε και πάλι το πρωτάθλημα, όπως και την περίοδο 2006–07 αλλά και την περίοδο 2009–10. Πολλοί διάσημοι ποδοσφαιριστές εθνικών ομάδων έχουν αγωνιστεί στο σύλλογο, όπως οι Κλίμαξ Λόρενς, Κλίφορντ Μιράντα, Μαχές Γκαουλί και ο ξένος ποδοσφαιριστής Ράντι Μάρτινς Σολέγε από τη Νιγηρία, Μπέτο της Βραζιλίας και Μπίλι Μεχμέτ της Αγγλίας.

## Επιτυχίες
.

***[[Πρωτάθλημα ποδοσφαίρου Ινδίας|Ι-Λιγκ]]**
::Πρωταθλήτρια (3): 2007–08, 2009–10, 2011–12

***[[Β΄ Κατηγορία ποδοσφαίρου ανδρών Ινδίας|Ι-Λιγκ 2ντ Ντιβίζιον]]**
::Πρωταθλήτρια (1): 2015–16

***[[Νάσιοναλ Φούτμπολ Λιγκ (Ινδία)|Νάσιοναλ Φούτμπολ Λιγκ]]**
::Πρωταθλήτρια (2): 2005, 2007

***[[Ντουράντ Καπ]]: 1**
::Νικήτρια (1): 2006

***Φεντερέισον Καπ**
::Νικήτρια (1): 2004

***Ινδικό Σούπερ Καπ**
::Νικήτρια (2): 2008, 2010

## Παραπομπές


## Εξωτερικοί σύνδεσμοι
* 


Κατηγορία:Ιδρύσεις ποδοσφαιρικών ομάδων το 1968
Σαλγκαόκαρ ΦΚ

Η **Σαλγκαόκαρ** (πορτογαλικά: *Salgaocar*) είναι ινδική ποδοσφαιρική ομάδα από το Βάσκο της Γκόα. Χρώματα της ομάδας είναι το πράσινο και το λευκό. Η ομάδα διεξάγει τους εντός έδρας αγώνες της στο Στάδιο Ντούλερ, χωρητικότητας 10.000 θεατών.

## Ιστορία
Η ομάδα ιδρύθηκε το 1956. Η ομάδα αποχώρησε από το πρωτάθλημα της Ι-Λιγκ την περίοδο 2016–17 επικαλούμενη την προκατάληψη της ποδοσφαιρικής ομοσπονδίας της χώρας (AIFF) κατά του πρωταθλήματος (I-League).

## Επιτυχίες
.

* **[[Πρωτάθλημα ποδοσφαίρου Ινδίας|Ι-Λιγκ]]**
::Πρωταθλήτρια (1): 2010–11
* **[[Νάσιοναλ Φούτμπολ Λιγκ (Ινδία)|Πρέμιερ Ντιβίζιον]]**
::Πρωταθλήτρια (1): 1998–99
* **Ομοσπονδιακό Κύπελλο**
::Κυπελλούχος (4): 1988, 1989, 1997, 2011
* **Ινδικό Σούπερ Καπ**
::Νικήτρια (2): 1998, 1999
* **Ντουράντ Καπ**
::Νικήτρια (3): 1999, 2003, 2014

## Λογότυπο
Το 2012, το λογότυπο της ομάδας αντικαταστάθηκε με ένα νέο, έπειτα από τη μετονομασία της ομάδας.

## Παραπομπές


## Εξωτερικοί σύνδεσμοι
* 

Κατηγορία:Ιδρύσεις ποδοσφαιρικών ομάδων το 1956
Κατηγορία:Σαλγκαόκαρ ΦΚ
Στιλ Αζίν ΦΚ

Η **Στιλ Αζίν ΦΚ** είναι μια ιρανική ποδοσφαιρική ομάδα από την Τεχεράνη. Η ομάδα ανήκει στον Hossein Hedayati, ιδιοκτήτη της Steel Azin Co. Αγωνίζεται στο Shahid Dastgerdi Stadium χωρητικότητας 8250 θεατών. Συμμετέχει στη δεύτερη κατηγορία Ινδίας. Το χρώμα της ομάδας είναι το κόκκινο. Ιδρύθηκε στις 30 Απριλίου 2007. 

## Περίοδοι

## Παραπομπές


## Εξωτερικοί σύνδεσμοι
*Επίσημη ιστοσελίδα

Κατηγορία:Ποδοσφαιρικές ομάδες Ιράν
Κατηγορία:Ιδρύσεις ποδοσφαιρικών ομάδων το 2007
Κατηγορία:Στιλ Αζίν ΦΚ
Εθνική Κορσικής (ποδόσφαιρο ανδρών)

Η **εθνική ομάδα ποδοσφαίρου της Κορσικής** αποτελεί το ανεπίσημο αντιπροσωπευτικό συγκρότημα της νήσου Κορσικής, στη Γαλλία. Δεν αποτελεί μέλος της FIFA ή της UEFA. Έως σήμερα έχει αγωνιστεί μόνο 3 φορές με αντίπαλους εθνικές ομάδες: το 1967 με αντίπαλο τη Γαλλία, το 1998 με το Καμερούν και μια το 2009 με αντίπαλο το Κονγκό. Στο παρελθόν έχει αγωνιστεί και με άλλες ομάδες, όπως το 1962 με την ΟΖΚ Νις και το 1963 με τη Σταντ ντε Ρενς. Για να συμμετάσχει ένας ποδοσφαιριστής στην ομάδα πρέπει να πληροί δύο προϋποθέσεις: να έχει ένα γονιό ή ένα παππού από την Κορσική και να είναι επαγγελματίας ποδοσφαιριστής ή μέλος ενός επαγγελματικού συλλόγου.

Κατηγορία:Αθλητισμός στην Κορσική
Κατηγορία:Εθνική Κορσικής (ποδόσφαιρο)
Κατηγορία:Ποδόσφαιρο στη Γαλλία
Κατηγορία:Ευρωπαϊκές εθνικές και επίσημες ομάδες μη συνδεδεμένες με τη FIFA
Εθνική Ιράκ (ποδόσφαιρο ανδρών)

Η **εθνική ομάδα ποδοσφαίρου του Ιράκ** εκπροσωπεί το Ιράκ στο διεθνές ποδόσφαιρο από το 1948. Ελέγχεται από την Ιρακινή Ποδοσφαιρική Ομοσπονδία (IFA). Είναι η πιο πετυχημένη εθνική ομάδα στην Αραβική Ένωση, έχοντας κερδίσει τέσσερα Αραβικά Κύπελλα Εθνών (1964, 1966, 1985, 1988). Επιπρόσθετα, έχει κερδίσει το Ασιατικό Κύπελλο Ποδοσφαίρου 2007, το Χρυσό Μετάλλιο των Αγώνων Ασίας (1982), 3  Κύπελλα Εθνών του Κόλπου (1979, 1984, 1988) και το Πρωτάθλημα Δυτικής Ασίας (2002). 

Έχει ανακηρυχθεί δύο φορές ομάδα της χρονιάς AFC, όντας η μόνη ομάδα από τη δυτική Ασία που έχει κερδίσει το βραβείο αυτό.

## Εξωτερικοί σύνδεσμοι

* Official Iraq national football team on FIFA.com 
* Iraqi Football Picture Gallery & News - Official Iraq Football News Source  
* Iraq Abroad-Based Players Official Website 
* National & International Iraqi Information of Soccer - Iraq Football Archive 
* Iraqi Football News in Swedish 


Κατηγορία:Εθνικές ομάδες ποδοσφαίρου Ασίας
Εθνική Κουβέιτ (ποδόσφαιρο ανδρών)

Η **εθνική ομάδα ποδοσφαίρου του Κουβέιτ** εκπροσωπεί το Κουβέιτ στις διεθνείς ποδοσφαιρικές διοργανώσεις. Τελεί υπό τον έλεγχο Ποδοσφαιρικής Ομοσπονδίας Κουβέιτ (KFA).

## Ιστορία
Η πρώτη συμμετοχή σε τελική φάση του Παγκοσμίου Κυπέλλου ήταν το 1982, όπου έφερε μία ισοπαλία με την Τσεχοσλοβακία αλλά έχασε από Αγγλία και Γαλλία. Στο Ασιατικό Κύπελλο Εθνών Ποδοσφαίρου έφτασε στον τελικό του 1976 και κατέκτησε το τρόπαιο το 1980. 

Η νίκη της Εθνικής Κουβέιτ επί του Μπουτάν το 2000 με 20–0 ήταν, μέχρι εκείνη τη χρονιά, η μεγαλύτερη νίκη στην ιστορία του διεθνούς ποδοσφαίρου. Το ρεκόρ τερματίστηκε το 2001, όταν η Εθνική Αυστραλίας (ποδόσφαιρο ανδρών) κέρδισε την Τόνγκα με 22–0.

## Στάδιο
Έδρα της εθνικής ομάδας είναι το Διεθνές Στάδιο Τζαμπέρ Αλ Αχμάντ, χωρητικότητας 65.000 θεατών, που βρίσκεται στην πρωτεύουσα Πόλη του Κουβέιτ.

## Παραπομπές


## Εξωτερικοί σύνδεσμοι
*Official Kuwait Football Site
*Official Fans Forum Site


Κατηγορία:Εθνικές ομάδες ποδοσφαίρου Ασίας
Καντσία ΣΚ

Η **Καντσία ΣΚ** είναι ένας ποδοσφαιρικός σύλλογος από την Πόλη του Κουβέιτ. Είναι μια από τις πιο δημοφιλείς ομάδες της χώρας. Ιδρύθηκε το 1953 σαν Al Jazira. Στις 20 Οκτωβρίου 1960 πήρε το σημερινό της όνομα. Αγωνίζεται στην Kuwaiti Premier League, την ανώτατη κατηγορία του ποδοσφαίρου της χώρας. Έχει κερδίσει 15 πρωταθλήματα (1968–69, 1970–71, 1972–73, 1974–75, 1975–76, 1977–78, 1991–92, 1998–99, 2002–03, 2003–04, 2004–05, 2008–09, 2009–10, 2010–11, 2011–12). Αγωνίζεται στο Mohammed Al-Hamad Stadium, το οποίο είναι το 3ο μεγαλύτερο στάδιο της χώρας, χωρητικότητας 22000 θεατών. Χρώματα της ομάδας είναι το κίτρινο και το μαύρο. Το 2010 ήταν φιναλίστι στο Κύπελλο Ασιατικής Ομοσπονδίας Ποδοσφαίρου.

## Παραπομπές


## Εξωτερικοί σύνδεσμοι

*Qadsiafans.com  (Official fans Website) 

Κατηγορία:Ιδρύσεις ποδοσφαιρικών ομάδων το 1960
Κατηγορία:Ποδοσφαιρικές ομάδες Κουβέιτ

Κατηγορία:Νικήτριες ομάδες ΑΦΚ Καπ
Κάζμα ΣΚ

Η **Κάζμα ΣΚ** είναι μια ποδοσφαιρική ομάδα από το Κουβέιτ. Ιδρύθηκε το 1964. Αγωνίζεται στο Αλ-Σαντάκα Ουαλσαλάμ Στέιντιουμ, χωρητικότητας 21500 θεατών. Τα περισσότερα χρόνια της ιστορίας της αγωνιζόταν στην Πρέμιερ Λιγκ Κουβέιτ, την ανώτατη κατηγορία της χώρας. Έχει κερδίσει το πρωτάθλημα 4 φορές (1986, 1987, 1994, 1996) και 7 φορές το κύπελλο (1982, 1984, 1990, 1995, 1997, 1998, 2011). Στο τέλος της περιόδου 2009-10 έφερε ισοπαλία με την Μπαρτσελόνα. Στις 19 Απριλίου 2013 διαβαθμίστηκε για πρώτη φορά στην ιστορία της.

Επιπρόσθετα, έχει 4 παρουσίες στο Τσάμπιονς Λιγκ Ασίας (1988 ομίλοι, 1989 ομίλοι, 1995 πρώτος γύρος, 1997, δεύτερος γύρος), 4 παρουσίες στο Κύπελλο Κυπελλούχων Ασίας (1992 προημιτελικά, 1996 προημιτελικά, 1998 δεύτερος γύρος, 1999 προημιτελικά) και 2 παρουσίες στο Κύπελλο Ασιατικής Ομοσπονδίας Ποδοσφαίρου (2010 προημιτελικά, 2012 φάση των 16).

## Εξωτερικοί σύνδεσμοι
* Επίσημη Ιστοσελίδα

Κατηγορία:Ποδοσφαιρικές ομάδες Κουβέιτ
Κατηγορία:Ιδρύσεις ποδοσφαιρικών ομάδων το 1964
Εθνική Κομορών (ποδόσφαιρο ανδρών)

Η **εθνική ομάδα ποδοσφαίρου των Κομορών** εκπροσωπεί τις νήσους Κομόρες σις διεθνείς ποδοσφαιρικές διοργανώσεις. Τελεί υπό τον έλεγχο της Ομοσπονδίας Ποδοσφαίρου Κομορών (FCF), η οποία δημιουργήθηκε το 1979 και εντάχθηκε στην Αφρικανική Συνομοσπονδία Ποδοσφαίρου (CAF) το 1979, ενώ έγινε μέλος της FIFA το 2005.
Ποδόσφιαρο στους Αγώνες Νήσων Ινδικού Ωκεανού 1979
Η ομάδα έδωσε τους πρώτους αγώνες της στους Αγώνες Νήσων Ινδικού Ωκεανού το 1979. Αυτοί ήταν οι μόνοι αγώνες που έδωσε μέχρι τα προκριματικά του Αραβικού Κυπέλλου Εθνών το 2009, τα οποία ξεκίνησαν το 2006. Αυτά τα δύο παιχνίδια ήταν τα πρώτα που έδωσε όντας αναγνωρισμένο μέλος της ΦΙΦΑ. Κέρδισε με 4-2 το Τζιμπουτί, που είναι η μεγαλύτερη νίκη στην ιστορία της. Το 2007, συμμετείχε για πρώτη φορά στα προκριματικά του Παγκοσμίου Κυπέλλου και του Κυπέλλου Εθνών Αφρικής, για τις διοργανώσεις του 2010, αλλά έχασε στον προκριματικό γύρο με συνολικό σκορ 2-10 από τη Μαγαδασκάρη.

## Παραπομπές


## Εξωτερικοί σύνδεσμοι
*Comoros  at FIFA.com
*Bourtney, Barri. Comoros – List of International Matches± at RSSSF.com  (Last updated: January 31, 2008)
Πρωτάθλημα Ε.Π.Σ. Μακεδονίας 1938-39

Πρωταθλητής Μακεδονίας για την περίοδο 1938-1939 αναδείχθηκε ο Ηρακλής Ο Άρης έμεινε στη δεύτερη θέση της βαθμολογίας έχοντας επικρατήσει με 5-1 επί του ΠΑΟΚ. Ο κορυφαίος πρώην παίκτης του Άρη Νίκος Κίτσος είχε πλέον ενταχθεί στον Ηρακλή και με εκείνον πρωταγωνιστή η ομάδα του Γηραιού σημείωσε 2 νίκες επί του Άρη με σκορ 3-2 και 1-0.

## Α΄ Κατηγορία
Η Α΄ κατηγορία διεξήχθη με τη συμμετοχή 6 συλλόγων με τον Αετό Παπάφη να εντάσσεται την τελευταία στιγμή 
Το πρωτάθλημα ξεκίνησε στις 9 Οκτωβρίου και ολοκληρώθηκε 10 Κυριακές αργότερα στις 11 Δεκεμβρίου. 
Το σύστημα βαθμολόγησης για πρώτη φορά ήταν 3 βαθμοί για τη νίκη , 2 βαθμοί για την ισοπαλία και 1 για την ήττα. Η τελική βαθμολογία ήταν: 

Οι τρεις πρώτοι προκρίθηκαν για το Βόρειο Όμιλο του Πανελλήνιου Πρωταθλήματος όπου θα αντιμετώπιζαν τους τρεις πρώτους του πρωταθλήματος Ανατολικής Μακεδονίας , κρατώντας τα αποτελέσματα και τους βαθμούς από τους μεταξύ τους αγώνες (Ηρακλής 10β. Άρης 8β. ΠΑΟΚ 6β.)

Ο Αετός Παπάφη υποβιβάστηκε στη Β΄ κατηγορία χωρίς αγώνες διαβάθμισης με τον πρωταθλητή της.

## Β΄ Κατηγορία
Ομάδες που συμμετείχαν ήταν:
#Απόλλων Καλαμαριάς
#Ολυμπιακός Τερψιθέας
#Εθνικός Καμάρας
#Μελιτεύς
#Αρμενική Ένωσις
#Μακαμπή
#Ολυμπιακός Θεσσαλονίκης
Πρωταθλήτρια για δεύτερη συνεχόμενη περίοδο ήταν η ομάδα του Απόλλωνα Καλαμαριάς  Έδωσε πάντως αγώνες διαβάθμισης με Ολυμπιακό Τερψιθέας και Εθνικό Καμάρας για την άνοδο στην Α΄ όπου επικράτησε και προβιβάστηκε στην Α΄ κατηγορία για πρώτη φορά. Ο Ολυμπιακός Τερψιθέας πήρε τη 2η θέση νικώντας τον Εθνικό Καμάρας και ο Ολυμπιακός Θεσσαλονίκης υποβιβάστηκε στη Γ΄ ή δεν συμμετείχε στο πρωτάθλημα της επόμενης περιόδου.

## Γ΄ Κατηγορία
Στη Γ΄ κατηγορία πρωταθλητής ήταν ο Μέγας Αλέξανδρος που κέρδισε στον τελικό αγώνα 8-0 τον Άτλα Ιπποδρομίου.  

Σύλλογοι που συμμετείχαν:
* Μέγας Αλέξανδρος
* Άτλας Ιπποδρομίου
* Ακοάχ
*Μαραθώνας Κουρί
*Άτλαντας

## Πρωτάθλημα Δυτικής Μακεδονίας
Στο πρωτάθλημα της Δυτικής Μακεδονίας συμμετείχαν 4 σύλλογοι από 3 πόλεις της Δυτικής Μακεδονίας που υπάγονταν στην ΕΠΣ Μακεδονίας.  Το πρωτάθλημα ξεκίνησε στις 21 Αυγούστου 1939 και οι σύλλογοι που συμμετείχαν ήταν οι εξής:
* Ελλάς Φλωρίνης
* Ολυμπιακός Νάουσας
* ΑΕ Κοζάνης
* Μακεδονικός Κοζάνης

## Παραπομπές

Κατηγορία:Εγχώρια ποδοσφαιρικά πρωταθλήματα 1938-1939
Κατηγορία:Ε.Π.Σ. Μακεδονίας
Εθνική Μοζαμβίκης (ποδόσφαιρο ανδρών)

Η **εθνική ομάδα ποδοσφαίρου της Μοζαμβίκης** εκπροσωπεί τη Μοζαμβίκη στο διεθνές ποδόσφαιρο. Τελεί υπό τον έλεγχο της Ομοσπονδίας Ποδοσφαίρου Μοζαμβίκης. Έδρα της ομάδας αποτελεί το Εστάντιο ντο Ζίμπετο.

## Ιστορία
Πρώτος παιχνίδι της ομάδας ήταν με αντίπαλο την Τανζανία το 1977, χάνοντας με 2–1. Δεν προκρίθηκε ποτέ στην τελική φάση του Παγκοσμίου Κυπέλλου. Ώστόσο, προκρίθηκε 4 φορές στο Κύπελλο Εθνών Αφρικής (1986, 1996, 1998, 2010). Και στις 4 περιπτώσεις αποκλείστηκε από τον πρώτο γύρο.

## Στάδιο
Έδρα της εθνικής είναι το Εστάντιο ντο Ζίμπετο, χωρητικότητας 45.000 θεατών, που βρίσκεται στην πρωτεύουσα Μαπούτο.

## Παραπομπές


## Εξωτερικοί σύνδεσμοι
*  Federação Moçambicana de Futebol 
* Mozambique at FIFA.com 
*   Mozambique at CAF Online
Κλούμπε Φεροβιάριο ντε Μαπούτο

Η **Φεροβιάριο Ντε Μαπούτο** είναι ένας αθλητικός σύλλογος από το Μαπούτο της Μοζαμβίκης. Είναι γνωστός για το ποδοσφαιρικός και το καλαθοσφαιρικό του τμήμα. Ο σύλλογος ιδρύθηκε το 1924 σαν *Clube Ferroviário de Lourenço-Marques*. Το 1976 μετονομάστηκε σε *Clube Ferroviário de Maputo*.

## Ποδόσφαιρο
Το 1982 κέρδισε τους δύο πρώτους εθνικούς τίτλους: το κύπελλο και το πρωτάθλημα Μοζαμβίκης. Έδρα της ομάδας είναι το Estádio da Machava χωρητικότητας 45000 θεατών. Συνολικά έχει κατακτήσει 9 πρωταθλήματα (1982, 1989, 1996, 1997, 1999, 2002, 2005, 2008, 2009) και 6 κύπελλα (1982, 1989, 1996, 2004, 2009, 2011). Έχει 6 συμμετοχές στο Κύπελλο Πρωταθλητριών Ποδοσφαίρου Αφρικής και 2 συμμετοχές στο Κύπελλο Πρωταθλητριών Ποδοσφαίρου Αφρικής.

Κατηγορία:Ιδρύσεις ποδοσφαιρικών ομάδων το 1924
Κατηγορία:Ποδοσφαιρικές ομάδες Μοζαμβίκης
KN Μασακέν

Η **KN Μασακέν** είναι ένας αθλητικός σύλλογος από το Μαπούτο στη Μοζαμβίκη. Διαθέτει ποδοσφαιρικό τμήμα, τμήμα καλαθοσφαίρισης και χειροσφαίρισης. Η ομάδα ιδρύθηκε το 1920 με το όνομα *Sporting Clube de Lourenço Marques*. Το 1976 μετονομάστηκε σε *Sporting Clube de Maputo*. Το 1978 πήρε ξανά το σημερινό της όνομα. Έδρα της ομάδας είναι το Estádio do Maxaquene, χωρητικότητας 15.000 θεατών. Έχει κατακτήσει 5 πρωταθλήματα Μοζαμβίκης (1984, 1985, 1986, 2003, 2012) και εννέα κύπελλα (1978, 1982, 1986, 1987, 1994, 1996, 1998, 2001, 2010).

Επιπρόσθετα, έχει μία συμμετοχή στο Κύπελλο Πρωταθλητριών Ποδοσφαίρου Αφρικής (2004 πρώτος γύρος), μία συμμετοχή στο Κύπελλο Πρωταθλητριών Ποδοσφαίρου Αφρικής (1987 προκριματικός γύρος) και μία συμμετοχή στο CAF Confederation Cup (2011 προκριματικός γύρος).

## Παραπομπές


Κατηγορία:Ποδοσφαιρικές ομάδες Μοζαμβίκης
Κατηγορία:Ιδρύσεις ποδοσφαιρικών ομάδων το 1978
Ετουάλ Φιλάντ ντε Ουαγκαντουγκού

Η **Ετουάλ Φιλάντ ντε Ουαγκαντουγκού** είναι μια ποδοσφαιρική ομάδα από την Ουαγκαντουγκού, στην Μπουρκίνα Φάσο. Έδρα της ομάδας είναι το Stade du 4-Août, χωρητικότητας 35000 θεατών. Χρώματα της ομάδας είναι το μπλε και το άσπρο. Η ομάδα ιδρύθηκε το 1955. Έχει κατακτήσει 12 πρωταθλήματα της χώρας (1965, 1985, 1986, 1988, 1990, 1991, 1992, 1993, 1994, 2001, 2008), 2 κύπελλα (1991, 1999) και 5 Σούπερ Καπ (1993, 1995, 1998, 2002, 2005). Έχει 2 παρουσίες στο Κύπελλο Πρωταθλητριών Ποδοσφαίρου Αφρικής (2002, 2009) και 8 παρουσίας στο Κύπελλο Πρωταθλητριών Ποδοσφαίρου Αφρικής (1966, 1986, 1989, 1991, 1992, 1993, 1994, 1995).

## Εξωτερικοί σύνδεσμοι
* EFO website

Κατηγορία:Ιδρύσεις ποδοσφαιρικών ομάδων το 1955
Κατηγορία:Ποδοσφαιρικές ομάδες Μπουρκίνα Φάσο
Κατηγορία:Ετουάλ Φιλάντ ντε Ουαγκαντουγκού
Ασοσιασιόν Σπορτίβ ΣΟΝΑΜΠΕΛ

Η **Ασοσιασιόν Σπορτίβ ΣΟΝΑΜΠΕΛ** (γαλλικά: *Association sportive de la SONABEL*) είναι ποδοσφαιρική ομάδα από την Μπουρκίνα Φάσο, με βάση την πόλη Ουαγκαντουγκού. Η ομάδα ιδρύθηκε το 1990. Αγωνίζεται στο Stade de la SONABEL, χωρητικότητας 5000 θεατών. Τα χρώματα της ομάδας είναι το βυσσινί και το άσπρο. Αγωνίζεται στην Burkinabé Premier League, την ανώτατη κατηγορίας της χώρας, και το 2021 κατέκτησε την 1η θέση. Η ομάδα και το στάδιο πήραν το όνομά τους από την Εθνική Εταιρία Ηλεκτρισμού της Μπουρκίνα Φάσο (*Société Nationale d'électricité du Burkina Faso*)

Κατηγορία:Ιδρύσεις ποδοσφαιρικών ομάδων το 1990
Κατηγορία:Ποδοσφαιρικές ομάδες Μπουρκίνα Φάσο
Εθνική Μπουρκίνα Φάσο (ποδόσφαιρο ανδρών)

Η **εθνική ομάδα ποδοσφαίρου της Μπουρκίνα Φάσο** αντιπροσωπεύει την Μπουρκίνα Φάσο στις διεθνείς ποδοσφαιρικές διοργανώσεις. Τελεί υπό τον έλεγχο της Ομοσπονδίας Ποδοσφαίρου της Μπουρκίνα Φάσο (FBF). Η ομάδα αγωνίζεται στο Σταντ ντυ 4-Ουτ.

## Ιστορία
Συμμετείχε για πρώτη φορά στο Κύπελλο Εθνών Αφρικής το 1978. Μέχρι το 1984 ήταν γνωστή ως **εθνική ομάδα ποδοσφαίρου της Άνω Βόλτα**. Δεύτερη εμφάνιση της στο Κύπελλο Εθνών Αφρικής έγινε το 1996. Το 1998, όταν η χώρα φιλοξένησε το Κύπελλο Εθνών Αφρικής, κατέκτησε την 4η θέση. Το 2013 έφτασε μέχρι τον τελικό της διοργάνωσης. Για πέντε συνεχόμενα τουρνουά, μεταξύ 1996 και 2004, προκρινόταν στην τελική φάση, φτάνοντας στα ημιτελικά το 1998.

## Στάδιο
Έδρα της εθνικής ομάδας είναι το Σταντ ντυ 4-Ουτ, χωρητικότητας 35.000 θεατών, που βρίσκεται στην πρωτεύουσα Ουαγκαντουγκού.

## Παραπομπές


## Εξωτερικοί σύνδεσμοι
* Burkina Faso  at FIFA.com
Τσόνμπουκ Χιουντάι Μότορς

Η **Τσόνμπουκ Χιουντάι Μότορς** είναι επαγγελματική ποδοσφαιρική ομάδα από τη Νότια Κορέα. Έδρα της ομάδας είναι το Jeonju World Cup Stadium, χωρητικότητας 43.348 χιλιάδων θεατών. 

Έχει κατακτήσει 10 φορές το πρωτάθλημα όντας η Πολυνίκης του θεσμού καθώς και 5 φορές το κύπελλο Κορέας. Επίσης, έχει κατακτήσει 2 Κύπελλα Πρωταθλητριών Ποδοσφαίρου Ασίας το 2006 και το 2016, όντας η πρώτη ομάδα από την Ανατολική Ασία που κέρδισε το τουρνουά, αφού άλλαξε η μορφή του το 2003. Το Δεκέμβριο του 2006 συμμετείχε και στο Παγκόσμιο Κύπελλο Συλλόγων.

## Εξωτερικοί σύνδεσμοι

*  Jeonbuk Hyundai Motors Official site
* Jeonbuk Hyundai Motors Twitter
* Jeonbuk Hyundai Motors at ROKfootball.com
* Supporters' community – Mad Green Boys

Κατηγορία:Τσονμπούκ Χιουντάι Μότορς
Κατηγορία:Ιδρύσεις ποδοσφαιρικών ομάδων το 1994
Ίντσον Γιουνάιτεντ ΦΚ

Η ** Ίντσον Γιουνάιτεντ ΦΚ** είναι επαγγελματική ποδοσφαιρική ομάδα από την Ίντσον της Νότιας Κορέας. Αγωνίζεται στην K League Classic. Η βάση της ομάδας είναι το Ίντσον, η τρίτη μεγαλύτερη πόλη της χώρας. Έδρα της ομάδας ήταν το Incheon Football Stadium, χωρητικότητας 20891 θεατών. Η ομάδα ιδρύθηκε το 2003. Δεν έχει κατακτήσει κάποιο τίτλο. Το 2005 διεκδίκησε το πρωτάθλημα, αλλά τελικά τερμάτησε στην τρίτη θέση. Χρώματα της ομάδας είναι το μαύρο και το μπλε.

## Εξωτερικοί σύνδεσμοι
* Incheon United Official Site
* Incheon United Official Twitter
* Incheon United at ROKfootball.com
* Incheon United FC Supporters Union 'MEET YOU HALL BOYS'
* Incheon United FC Ultras Group 'ULTRAS HAWK'


Κατηγορία:Ιδρύσεις ποδοσφαιρικών ομάδων το 2003
Μπούσαν ΙΠαρκ

Η **Μπούσαν ΙΠαρκ** είναι μια επαγγελματική, ποδοσφαιρική ομάδα από τη Νότια Κορέα από την πόλη Μπούσαν. Αγωνίζεται στη Κ Λιγκ Τσάλεντζ. Το γήπεδο της ομάδας είναι το στάδιο Gudeok στο Μπουσάν, το οποίο μπορεί να φιλοξενήσει 12.349 άτομα.

Κατέκτησε την K League 1 τέσσερις φορές (1984, 1987, 1991 και 1997) και το Κύπελλο Κορέας μία φορά (2004). Επίσης, κατέκτησε το League Cup τρεις φορές (1997 Adidas Cup, 1997 Prospecs Cup και 1998 Philip Morris Korea Cup) και από μία φορά το Ασιατικό Πρωτάθλημα Συλλόγων (1986) και το Αφροασιατικό Πρωτάθλημα Συλλόγων (1986), τον πρόδρομο του AFC Champions League elite. Ο σύλλογος ιδρύθηκε στις 22 Νοεμβρίου 1979 και ξεκίνησε με την ονομασία Saehan Automobile Football Club, η οποία μετατράπηκε στον Νο. 3 επαγγελματικό σύλλογο της Κορέας στις 3 Δεκεμβρίου 1983.

## Παραπομπές


## Εξωτερικοί σύνδεσμοι
* 
*  Official website
*  Facebook
*  Twitter
*  Official Supporters : P.O.P(Pride Of Pusan)
*  Busan IPark at ROKfootball.com


Κατηγορία:Ιδρύσεις ποδοσφαιρικών ομάδων το 1983
Ζωγράφου Χαλκιδικής (αποσαφήνιση)

Με την ονομασία **Ζωγράφου** μπορεί να αναφέρονται δύο οικισμοί της περιφερειακής ενότητας Χαλκιδικής:

*Ζωγράφου Μουδανιών Χαλκιδικής, οικισμός του δήμου Νέας Προποντίδας.
*Ζωγράφου Σιθωνίας Χαλκιδικής, οικισμός του δήμου Σιθωνίας.

## Δείτε επίσης
* Ζωγράφου (αποσαφήνιση)

Κατηγορία:Αποσαφηνίσεις ελληνικών τοπωνυμίων
Αρετή (αποσαφήνιση)

Η λέξη **Αρετή** μπορεί να αναφέρεται:

*Αρετή (φιλοσοφία)
*Αρετή (όνομα), (επίσης Αρετούσα), κύριο γυναικείο όνομα που εορτάζει την 1 Δεκεμβρίου.

## Γεωγραφικοί προσδιορισμοί
*Αρετή Ηλείας
*Αρετή Θεσσαλονίκης
*Αρετή Ιωαννίνων
*Αρετή Μήλου

## Πρόσωπα
*Αρετή Κετιμέ

## Δείτε επίσης
*Βίρτους (αποσαφήνιση), αρετή στα λατινικά.

Κατηγορία:Αποσαφηνίσεις ελληνικών τοπωνυμίων
Κατηγορία:Αποσαφηνίσεις ονομάτων
Γερακινή Χαλκιδικής

Η **Γερακινή** βρίσκεται στο Δήμο Πολύγυρου του Νομού Χαλκιδικής και είναι ένα παραθαλάσσιο χωριό-οικισμός δίπλα στις Καλύβες Πολυγύρου. Είναι τουριστικά αναπτυγμένος και έχει πολιτιστικό σύλλογο. Στη Γερακινή, που έχει νηπιαγωγείο, γίνεται πανηγύρι των Αγίων Θεοδώρων. Στις αρχές του προηγούμενου αιώνα ήταν ένας μικρός συνοικισμός των εργατών του μεταλλείου λευκολίθου της περιοχής. Η ανάπτυξή του άρχισε μετά το 1960. Χαρακτηριστικά προϊόντα της περιοχής είναι οι ελιές και το λάδι. Σήμερα έχει αναπτυχθεί τουριστικά με ξενοδοχεία, ενοικιαζόμενα δωμάτια και camping.

Κοντά στη Γερακινή εντοπίστηκε η θέση ρωμαϊκού οικισμού, ο οποίος πιθανώς διαδέχτηκε την κλασική πόλη **Μηκύβερνα** που βρισκόταν σε απόσταση μόλις δυο χιλιομέτρων. Επίσης, μερικά χιλιόμετρα βόρεια της Γερακινής, στη θέση «Σελιό», έχουν επισημανθεί ίχνη άλλου ρωμαϊκού και βυζαντινού οικισμού.

## Παραπομπές


Κατηγορία:Χωριά της περιφερειακής ενότητας Χαλκιδικής
Κατηγορία:Δήμος Πολυγύρου
Τμήμα Επιστήμης Φυσικής Αγωγής και Αθλητισμού Σερρών Α.Π.Θ.

Το **Τμήμα Επιστήμης Φυσικής Αγωγής και Αθλητισμού (ΤΕΦΑΑ) Σερρών** ανήκει στην Σχολή Επιστήμης Φυσικής Αγωγής και Αθλητισμού του Αριστοτελείου Πανεπιστημίου Θεσσαλονίκης.

Σκοπός του ΤΕΦΑΑ είναι να εμφυσήσει στους φοιτητές του αλλά και στους πολίτες τις αρχές και αξίες της επιστήμης της φυσικής αγωγής καθώς και τα ιδεώδη του αθλητισμού και της ευγενούς άμιλλας. Επιπλέον, οφείλει να παρέχει στους πτυχιούχους τα απαραίτητα εχέγγυα για την επιστημονική και επαγγελματική τους σταδιοδρομία.

## Ιστορία
Το Τμήμα Επιστήμης Φυσικής Αγωγής και Αθλητισμού Σερρών ιδρύθηκε το 1985 και το 2005 έγινε ανεξάρτητο Τμήμα.
Με το ΠΔ 98/2013 του Υπουργείου Παιδείας και Θρησκευμάτων εντάχθηκε στην Σχολή Επιστήμης και Φυσικής Αγωγής Α.Π.Θ.

## Προσωπικό
Το Διδακτικό και Ερευνητικό Προσωπικό (Δ.Ε.Π.) της σχολής είναι 27 άτομα (Καθηγητές, Αναπληρωτές Καθηγητές, Επίκουροι Καθηγητές, Λέκτορες). Επίσης το έργο των Καθηγητών συνεπικουρούν 2 Επιστημονικοί Συνεργάτες της Σχολής. Τέλος άλλα 4 άτομα απασχολούνται ως διοικητικοί υπάλληλοι.

## Εγκαταστάσεις
Το Τμήμα Επιστήμης Φυσικής Αγωγής και Αθλητισμού Σερρών στεγάζεται στο Διδακτήριο στον Άγιο Ιωάννη Σερρών.

### Αθλητικές δραστηριότητες
Πραγματοποιούνται στις εγκαταστάσεις του ΤΕΦΑΑ δίπλα στο Δημοτικό Στάδιο Σερρών που περιλαμβάνουν:
*Κλειστό Γυμναστήριο Ενόργανης Γυμναστική 
*Κλειστό Γυμναστήριο Αθλοπαιδιών  

Επιπλέον, χρησιμοποιούνται:
*Δημοτικό Στάδιο Σερρών 
*Δημοτικό Αθλητικό Κέντρο (Δ.Α.Κ.) στην περιοχή Αγίων Αναργύρων (Κοιλάδα) 
*Δημοτικό Κολυμβητήριο, περιοχή Αγίων Αναργύρων, (Κοιλάδα)  
*Κλειστό Γυμναστήριο Ομόνοιας 

## Σπουδές
Τα Τμήμα Επιστήμης Φυσικής Αγωγής και Αθλητισμού Σερρών παρέχει την δυνατότητα προπτυχιακών καθώς και μεταπτυχιακών σπουδών. Ειδικότερα, οι προπτυχιακές σπουδές έχουν διάρκεια τεσσάρων ετών (8 εξάμηνα) και οι μεταπτυχιακές σπουδές δυο έτη (4 εξάμηνα).

## Παραπομπές


## Εξωτερικοί σύνδεσμοι
*Ιστοσελίδα Αριστοτελείου Πανεπιστημίου Θεσσαλονίκης
*Ιστοσελίδα Σχολής Επιστήμης Φυσικής Αγωγής και Αθλητισμού
*Ιστοσελίδα Τμήματος Επιστήμης Φυσικής Αγωγής και Αθλητισμού (ΤΕΦΑΑ) Θεσσαλονίκης

Κατηγορία:Αριστοτέλειο Πανεπιστήμιο Θεσσαλονίκης
Σχολή Επιστήμης Φυσικής Αγωγής και Αθλητισμού Α.Π.Θ.

Η **Σχολή Επιστήμης Φυσικής Αγωγής και Αθλητισμού (ΣΕΦΑΑ)** είναι μία από τις έντεκα σχολές του Αριστοτελείου Πανεπιστημίου Θεσσαλονίκης.

Χωρίζεται σε 2 Τμήματα:

# Τμήμα Επιστήμης Φυσικής Αγωγής και Αθλητισμού – Έδρα: Θεσσαλονίκη
# Τμήμα Επιστήμης Φυσικής Αγωγής και Αθλητισμού       – Έδρα: Σέρρες

Αποστολή των ΤΕΦΑΑ είναι:
*Να καλλιεργούν και να προάγουν την επιστήμη της φυσικής αγωγής και του αθλητισμού με την ακαδημαϊκή και την εφαρμοσμένη διδασκαλία και έρευνα.
*Να παρέχουν στους πτυχιούχους τα απαραίτητα εφόδια που θα τους εξασφαλίσουν άρτια κατάρτιση για την επιστημονική και επαγγελματική τους σταδιοδρομία.
*Να συμβάλλουν στην πρόοδο του ελληνικού αθλητισμού και ταυτόχρονα να καλλιεργούν και να διαδίδουν την αθλητική ιδέα.
*Να συμβάλλουν στη συνειδητοποίηση από τους πολίτες της σημασίας της φυσικής αγωγής ως βασικού παράγοντα για τη βελτίωση της ποιότητας ζωής.

## Ιστορία
Ιδρύθηκε τον Ιούνιο του 2013 βάσει του ΠΔ 98/2013 του Υπουργείου Παιδείας και Θρησκευμάτων και αποτελείται από τα δυο ΤΕΦΑΑ σε Θεσσαλονίκη και Σέρρες.

## Προσωπικό
Στα 2 τμήματα της Σχολής φοιτούν περίπου 4700 φοιτητές. Το Διδακτικό και Ερευνητικό Προσωπικό (Δ.Ε.Π.) της σχολής είναι περίπου 30 άτομα (Καθηγητές, Αναπληρωτές Καθηγητές, Επίκουροι Καθηγητές, Λέκτορες) στο ΤΕΦΑΑ Σερρών και περίπου 50 άτομα στο ΤΕΦΑΑ Θεσσαλονίκης. Επίσης το έργο των Καθηγητών συνεπικουρούν 25 περίπου Επιστημονικοί Συνεργάτες τις Σχολής. Τέλος άλλα 10 άτομα περίπου απασχολούνται ως διοικητικοί υπάλληλοι.

## Εγκαταστάσεις
Η διοίκηση της Σχολής Επιστήμης Φυσικής Αγωγής και Αθλητισμού (ΣΕΦΑΑ) στεγάζεται στον 1ο όροφο του νέου (γυάλινου) κτιριού στην Θέρμη Θεσσαλονίκης. Το Τμήμα Επιστήμης Φυσικής Αγωγής και Αθλητισμού (ΤΕΦΑΑ) Θεσσαλονίκης στεγάζεται στις νέες εγκαταστάσεις του ΑΠΘ στην Θέρμη Θεσσαλονίκης. Το Τμήμα Επιστήμης Φυσικής Αγωγής και Αθλητισμού (ΤΕΦΑΑ) Σερρών στεγάζεται στις νέες εγκατάστάσεις του ΑΠΘ στον Άγιο Ιωάννη Σερρών.

## Σπουδές
Τα 2 Τμήματα της Σχολής παρέχουν την δυνατότητα προπτυχιακών καθώς και μεταπτυχιακών σπουδών. Ειδικότερα, οι προπτυχιακές σπουδές έχουν διάρκεια τεσσάρων ετών (8 εξάμηνα) και οι μεταπτυχιακές σπουδές δυο έτη (4 εξάμηνα) στο ΤΕΦΑΑ Σερρών και ενάμισι έτος (3 εξάμηνα) στο ΤΕΦΑΑ Θεσσαλονίκης.

## Παραπομπές


## Εξωτερικοί Σύνδεσμοι
Ιστοσελίδα Αριστοτελείου Πανεπιστημίου Θεσσαλονίκης

Ιστοσελίδα Σχολής Επιστήμης Φυσικής Αγωγής και Αθλητισμού

Ιστοσελίδα Τμήματος Επιστήμης Φυσικής Αγωγής και Αθλητισμού (ΤΕΦΑΑ) Θεσσαλονίκης

Ιστοσελίδα Τμήματος Επιστήμης Φυσικής Αγωγής και Αθλητισμού (ΤΕΦΑΑ) Σερρών

Κατηγορία:Αριστοτέλειο Πανεπιστήμιο Θεσσαλονίκης
Αϊόνα

thumb|400px|Το Μοναστήρι της Αϊόνα.
Η **Αϊόνα** (αγγλικά: *Iona*) είναι νησί του Ηνωμένου Βασιλείου και συγκεκριμένα νησί του νησιωτικού συμπλέγματος των Εβρίδων. Έχει έκταση 8,8 τ.χλμ. και 177 κατοίκους (2011). Πρωτεύουσα του νησιού είναι ο οικισμός Μπάιλε Μορ στην ανατολική ακτή του νησιού και διοικητικά ανήκει στην περιφέρεια του Άργκαϊλ και Μπιουτ. 
Η Αϊόνα ήταν κέντρο του ιρλανδικού μοναχισμού επί τέσσερις αιώνες και σήμερα είναι γνωστή για την ηρεμία και τη φυσική ομορφιά της. Στο νησί βρίσκεται και το περίφημο μοναστήρι της Αϊόνα το οποίο ίδρυσε ο  Άγιος Κολούμπα το 563 μ.Χ. Το νησί βρίσκεται πολύ κοντά στο πολύ μεγαλύτερο Μαλ και είναι ένας δημοφιλής τουριστικός προορισμός.

## Εξωτερικοί σύνδεσμοι
* 

Αιονα
Μακ (νησί)

Το **Μακ** (αγγλικά: *Muck*) είναι νησί του Ηνωμένου Βασιλείου και συγκεκριμένα νησί του νησιωτικού συμπλέγματος των Εβρίδων. Έχει έκταση 5,6 τ.χλμ. και 27 κατοίκους (2011). Πρωτεύουσα του νησιού είναι ο οικισμός Port Mòr στην ανατολική ακτή του νησιού και διοικητικά ανήκει στην περιφέρεια του Χάιλαντ. Επίσης, είναι το τέταρτο μεγαλύτερο νησί από τα νησιά Σμολ μετά το Ραμ, το Εγκ και το Κάννα.

## Εξωτερικοί σύνδεσμοι
* 

Μακ
Πένταθλο (αποσαφήνιση)

Το **Πένταθλο** (ή **Πένταθλον** στα αρχαία ελληνικά) μπορεί να αναφέρεται:

## Αθλητισμός
* Πένταθλον, άθλημα στην αρχαία Ελλάδα.
* Πένταθλο, σύγχρονο άθλημα που αναβιώνει το αρχαίο άθλημα, διεθνώς γνωστό ως *Athletics pentathlon*.
** Πένταθλο (στίβος), άθλημα προσαρμοσμένο για τον στίβο.
** Πένταθλο (κλειστός στίβος), άθλημα προσαρμοσμένο για τον κλειστό στίβο.
** Πένταθλο (παραολυμπιακοί), άθλημα προσαρμοσμένο για τους παραολυμπιακούς αγώνες.
** Πένταθλο γυναικών, άθλημα προσαρμοσμένο για αθλήτριες, αντικαταστάθηκε το 1984 από το Έπταθλο.
** Κλασσικό Πένταθλο, άθλημα που υπήρξε και Ολυμπιακό από το 1906 έως το 1924.
* Μοντέρνο πένταθλο, σύγχρονο άθλημα που περιέχει διαγωνισμό σε αθλήματα εκτός στίβου.

## Τέχνες
* Πένταθλο (ταινία), αμερικανική ταινία του 1994.
Νόμος πλαίσιο

Ο όρος **νόμος- πλαίσιο** είναι τεχνικός όρος του ελληνικού Συνταγματικού Δικαίου.

Η έννοια του "νόμου- πλαισίου" προκύπτει από το άρθρο 43 §4 του Συντάγματος της Ελλάδας, το οποίο έχει ως εξής: "Με νόμους που ψηφίζονται από την Ολομέλεια της Βουλής μπορεί να παρέχεται εξουσιοδότηση έκδοσης κανονιστικών διαταγμάτων για τη ρύθμιση των θεμάτων που καθορίζονται σε αυτούς σε γενικό πλαίσιο. Με τους νόμους αυτούς χαράζονται οι γενικές αρχές και οι κατευθύνσεις της ρύθμισης που πρέπει να ακολουθηθεί και τίθενται χρονικά όρια για τη χρήση της εξουσιοδότησης". Συνεπώς, νόμος-πλαίσιο είναι ένας τυπικός νόμος στον οποίο καθορίζονται οι γενικές αρχές και οι κατευθύνσεις του προς ρύθμιση θέματος και περαιτέρω με αυτόν παρέχονται  νομοθετικές εξουσιοδοτήσεις  για έκδοση κανονιστικών προεδρικών διαταγμάτων, με τα οποία θα ολοκληρώνεται η συνολική ρύθμιση του θέματος. Ο νόμος- πλαίσιο πρέπει να ψηφίζεται από την Ολομέλεια της Βουλής και με αυτόν τίθενται χρονικά όρια προς την εκτελεστική λειτουργία (Πρόεδρο της Δημοκρατίας, Κυβέρνηση) για την χρήση της παρεχομένης νομοθετικής εξουσιοδότησης.

## Παραδείγματα νόμων-πλαισίων
Ο πιο γνωστός νόμος-πλαίσιο ήταν για χρόνια ο ν. 1268/1982 που αφορούσε τη ρύθμιση θεμάτων της ανώτατης παιδείας και των πανεπιστημιακών σπουδών. 
Ένας σχετικά πρόσφατος νόμος που έχει την ιδιότητα νόμου-πλαισίου είναι ο ν. 3845/2010, με τον οποίο θεσπίσθηκαν τα πρώτα αναγκαία μέτρα , ύστερα από την προσφυγή της χώρας στον μηχανισμό στήριξης της ελληνικής οικονομίας από τις χώρες μέλη του ευρώ, την Ευρωπαϊκή Κεντρική Τράπεζα και το Διεθνές Νομισματικό Ταμείο.

Άλλο παράδειγμα νόμου-πλαισίου είναι το άρθρο 2 του ν. 945/1979. Με αυτόν κυρώθηκε η συνθήκη προσχώρησης στις Ευρωπαϊκές Κοινότητες. Με το άρθρο αυτό δόθηκε η αρμοδιότητα του ά. 43§4 Σ για την έκδοση κανονιστικών διαταγμάτων που αφορούν αφενός την εφαρμογή των πράξεων που είχαν ήδη εκδοθεί και αφετέρου την προσαρμογή της ελληνικής νομοθεσίας προς τους κανόνες δικαίου που έχουν θεσπιστεί με τις πράξεις αυτές. 

## Δείτε επίσης

* Νομοπαραγωγική διαδικασία
* Προεδρικό διάταγμα

Κατηγορία:Νόμοι
Κατηγορία:Συνταγματικό Δίκαιο
Κατηγορία:Νομικοί όροι